2015. gada 7. aprīlī Rīkojums Nr. 176

Rīgā (prot. Nr. 18  18. §)

**Par darba grupu 1991. gada barikāžu 25 gadu atceres pasākumu**

**organizēšanai**

1. Lai 2016. gadā organizētu 1991. gada barikāžu 25 gadu atceres pasākumus, izveidot darba grupu šādā sastāvā:

Darba grupas vadītāja

|  |  |
| --- | --- |
| D. Melbārde | – kultūras ministre |

Darba grupas locekļi:

|  |  |
| --- | --- |
| J. Antropova | – Finanšu ministrijas Budžeta departamenta Izglītības, zinātnes, kultūras, sporta finansēšanas nodaļas vadītāja |
| J. Augustauskis | – Nacionālo bruņoto spēku Apvienotā štāba Administratīvās pārvaldes Protokola un ceremoniju daļas virsnieks, kapteinis |
| A. Aukšmuksta | – Valsts izglītības satura centra Interešu izglītības un audzināšanas darba nodaļas vadītāja |
| A. Dimants | – Nacionālās elektronisko plašsaziņas līdzekļu padomes priekšsēdētājs |
| V. Elksnis | – Iekšlietu ministrijas valsts sekretāra vietnieks |
| A. Jaunsleinis | – biedrības "Latvijas Pašvaldību savienība" priekšsēdis |
| T. Jundzis | – Latvijas Zinātņu akadēmijas viceprezidents |
| D. Kalnbērziņa | – vides aizsardzības un reģionālās attīstības ministra padomniece |
| D. Kundrāte | – Aizsardzības ministrijas Militāri publisko attiecību departamenta vecākā eksperte |
| M. Lāce | – Valsts kancelejas Komunikācijas departamenta konsultante |
| K. Pētersone | – Latvijas Institūta direktore |
| J. Radzevičs | – Rīgas pilsētas izpilddirektors |
| R. Ražuks | – biedrības "Tautas frontes muzeja sabiedriskā padome" valdes loceklis |
| K. Rāviņa-Vimba | – Valsts prezidenta sabiedrisko projektu vadības padomniece |
| M. Steins | – Saeimas Kancelejas direktors |
| M. Teikmane | – Ārlietu ministrijas Informācijas un sabiedrisko attiecību departamenta direktora vietniece |
| R. Zaļais | – 1991. gada barikāžu dalībnieku biedrības prezidents |

2. Darba grupai izstrādāt atceres pasākumu plānu un finansējuma tāmi (norādot attiecīgā pasākuma īstenotāju un finansējuma avotu), un darba grupas vadītājam līdz 2015. gada 30. aprīlim iesniegt to noteiktā kārtībā Ministru kabinetā.

3. Darba grupai koordinēt atceres pasākumu sagatavošanas gaitu un veikt to uzraudzību.

Ministru prezidente Laimdota Straujuma

Kultūras ministra vietā –

tieslietu ministrs Dzintars Rasnačs